**ՎԵՐԼՈՒԾՈՒԹՅՈՒՆ**

**2016-2017թթ. արձանագրված թունաքիմիկատներով թունավորումների**

**վերաբերյալ**

ՀՀ-ում 2017թ-ի /1.01.17թ.-31.12.17թ./արձանագրվել է թունաքիմիկատներով թունավորման 93 (հ.ց. 100.000 բն. հաշվարկով 3.1) դեպք , որից Երևան քաղաքում՝ 12 (հ.ց. 100.000 բն. հաշվարկով 1.1), մարզերում՝ 81 (հ.ց. 100.000 բն. հաշվարկով 4.2), որից 4-ը մահվան ելքով:

ՀՀ-ում 2016թ-ի /1.01.16թ.-01.01.17թ./արձանագրվել է թունաքիմիկատներով թունավորման 139 (հ.ց. 100.000 բն. հաշվարկով 4.6) դեպք , որից Երևան քաղաքում՝ 17 (հ.ց. 100.000 բն. հաշվարկով 1.6), մարզերում՝ 122 (հ.ց. 100.000 բն. հաշվարկով 6.3), որից 9-ը մահվան ելքով:

**Գծապատկեր 1՝ ՀՀ-ում 2016-2017թթ. արձանագրված թունաքիմիկատներով թունավորումների հիվանդացության ցուցանիշը (100.000 բն. հաշվարկով)՝ ըստ մարզերի**

Ինչպես երևում է գծապատկեր 1-ից ՀՀ-ում 2017 թվականին 2016 թվականի համեմատ թունաքիմիկատներով թունավորումների հիվանդացության ցուցանիշը **նվազել է** **1.5 անգամ**, ինչը պայմանավորված է նախորդ տարվա ընթացքում իրականացված լայնածավալ իրազեկման աշխատանքներով, ինչպես նաև թունաքիմիկատներով թունավորումների հիմնական մասը արձանագրվել է Արմավիրի, Արագածոտնի, Արարատի և Գեղարքունիքի մարզերում, որոնք գերազանցում են միջին հանրապետական ցուցանիշը համապատասխանաբար Արմավիրի մարզ՝ 2.8 անգամ, Արագածոտնի ՝ 1.5 անգամ, Արարատի՝ 3.9 անգամ, Գեղարքունիքի մարզ՝ 1.1 անգամ:

**Գծապատկեր 2՝ ՀՀ-ում 2016-2017թթ. արձանագրված թունաքիմիկատներով թունավորումների դեպքեր ՝ ըստ պատճառների**

Ինչպես երևում է գծապատկեր 2-ից 2017 թվականին թունաքիմիկատներով թունավորումների գերակշիռ մասը /38.7%/ արձանագրվել է ոչ ճիշտ պահպանման և մակնշման արդյունքում, սակայն 2016 թվականի համեմատ այն նվազել է 1.4 անգամ:

Անհրաժեշտ է նշել նաև, որ 2017 թվականին 2016 թվականի հետ համեմատ նկատվել է ծնողի անուշադրության՝ երեխայի պերօրալ ընդունման արդյունքում թունաքիմիկատների օգտագործման դեպքերի աճ՝ 3.4 անգամ, բացի դա, դեպքերի 16.1%-ն արձանագրվել է ինքնասպանության նպատակով:

**Գծապատկեր 3՝ ՀՀ-ում 2016-2017թթ. արձանագրված թունաքիմիկատներով թունավորումների դեպքեր՝ ըստ սեռի (%)**

Գծապատկերից երևում է, որ 2017 թվականին 2016 թվականի հետ համեմատ նկատվել է արական սեռի թունաքիմիկատներով թունավորումների աճ՝ 1.1 անգամ:

**Գծապատկեր 4՝ ՀՀ-ում 2016-2017թթ. արձանագրված թունաքիմիկատներով թունավորումների դեպքեր՝ ըստ տարիքի (%)**

Գծապատկեր 4-ից երևում է, որ 2017 թվականին 2016 թվականի հետ համեմատ մանկական (0-18 տարեկան) ազգաբնակչության շրջանում նկատվել է թունաքիմիկատներով թունավորումերի աճ, որը պայմանավորված է ծնողի անուշադրության հետևանքով երեխայի ընդունմամբ: Միաժամանակ նկատվել է թունաքիմիկատներով թունավորումերի նվազում մեծահասակ ազգաբնակչության շրջանում:

Հաշվի առնելով վերը նշված վերլուծության արդյունքները առաջարկվում է շարունակել լայնածավալ իրազեկման աշխատանքների իրականացումը բնակչության շրջանում թունաքիմիկատներով թունավորումները կանխարգելելու նպատակով: